Justin Bieber vrea să se bată cu Tom Cruise. Preşedintele UFC, dispus să organizeze lupta.
Justin Bieber l-a provocat pe Tom Cruise la o luptă în ring. Bieber s-a pregătit ca un boxer pentru cel mai nou videoclip, "Anyone". Bieber a vrut să "se bată" cu Tom Cruise și în 2019.
Justin Bieber scoate hit-uri după hit-uri. Iar acum îi aruncă mănușa lui Tom Cruise. S-a antrenat pentru cel mai nou videoclip și l-a provocat la o luptă pe actor într-o postare, pe Instagram.Bieber s-a inspirat din povestea lui Rocky Balboa pentru melodia "Anyone". Și și-a luat rolul parcă..prea în serios. S-a inspirat din clipurile cu Muhammad Ali și din antrenamentele cu Floyd Mayweather. Dar ar fi bine să știe să se apere dacă îl enervează pe Cruise la fel cum au făcut-o colegii de platou la filmările pentru Mission Impossible 7.Șeful UFC, Dana White, abia așteaptă să organizeze lupta. Bieber l-a mai provocat pe Tom Cruise și în 2019."Aș fi un idiot dacă n-aș face ca lupta asta să aibă loc! Asta ar fi lupta cea mai ușor de promovat din cariera mea! Dacă este adevărat și toată lumea implicată în treaba asta vrea s-o facă, vorbim", a spus Dana White.